《正月初八日与少史访烟霞洞复历理安寺五云山云栖诸胜 其二》
清代·刘佳

五云高巀嵲，琳阙冠其颠。恃强逞腰脚，欲越猿猱先。

谁知绝顶上，平地宽于田。了了三折水，搅之在目前。

一塔仅如篙，平出空江烟。相约勿高啸，恐惊蛟龙眠。

作者简介：浙江江山人，原名侹，字德甫，号眉士。嘉庆十三年举人，官溧水知县。幼即能文。有《钓鱼蓬山馆集》。